Na temelju članka 60. stavka 1. točke 26. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22), gradonačelnik Grada Zagreba dana, 24. kolovoza 2026., raspisuje

Javni poziv za dodjelu bespovratnih sredstava za financiranje projekata mladih kao odgovor na izazove klimatskih promjena na području Grada Zagreba za 2026. 



1. PREDMET JAVNOG POZIVA
Grad Zagreb objavljuje javni poziv kojim se omogućuje dodjela bespovratnih sredstava za financiranje projekata mladih koji doprinose odgovorima na klimatske promjene na području Grada Zagreba.
Cilj ovog javnog poziva je podržati projekte koje osmišljavaju i provode mladi te potaknuti njihovo aktivno sudjelovanje u stvaranju konkretnih rješenja za klimatske izazove prepoznate i opisane u Programu ublažavanja klimatskih promjena, prilagodbe klimatskim promjenama i zaštite ozonskog sloja za razdoblje 2025.-2028. Grada Zagreba (Službeni glasnik Grada Zagreba, 4/25; link), Akcijskom planu za klimatsku neutralnost grada Zagreba 2030 (link) i Strategiji zelene urbane obnove Grada Zagreba (Službeni glasnik Grada Zagreba, 42/23; link).
Projekti moraju biti usmjereni na jedno od tri sljedeća prioritetna klimatska područja: 
a. VRUĆINA - Toplinski valovi i urbani toplinski otoci 
b. NEVRIJEME - Olujno nevrijeme, bujične poplave i suše 
c. ZELENO I PLAVO – Urbana bioraznolikost i zelena i plava infrastruktura.
[bookmark: _Hlk95985641]Kako bi projektni prijedlozi bili usmjereni na navedena prioritetna klimatska područja, njihov detaljan opis je sadržan u Prilogu I, koji je sastavni dio ovog javnog poziva.

2. VISINA I VRSTA BESPOVRATNIH SREDSTAVA

Ukupno planirana vrijednost javnog poziva za 2026. iznosi 50.000,00 američkih dolara, u protuvrijednosti u eurima na dan uplate navedenog iznosa u proračun Grada Zagreba.
Najniži iznos bespovratnih financijskih sredstava koji se može prijaviti i ugovoriti po pojedinom projektu je 2.000,00 eura, a najviši 4.000,00 eura.
Jednom prijavitelju može se odobriti do tri projekta bespovratnih financijskih sredstava. 

3. PRIHVATLJIVI PRIJAVITELJI

Na javni poziv se mogu isključivo prijaviti: 
· [bookmark: _Hlk237333885]udruge i druge neprofitne organizacije civilnoga društva koje su predvođene mladima starosti od 15 do 24 godine kao i organizacije civilnoga društva koje služe mladima (organizacije predvođene odraslima koje podržavaju mlade) i
· škole ili druge obrazovne institucije. 

Gospodarski subjekti koji obavljaju djelatnost radi ostvarivanja dobiti, pojedinci, političke stranke ili organizacije povezane sa strankama nisu prihvatljivi prijavitelji.


4. UVJETI KOJE MORAJU ISPUNJAVATI PODNOSITELJI PRIJAVA NA JAVNI POZIV

Podnositelji prijava na javni poziv moraju zadovoljavati sljedeće uvjete:
1. pravno su registrirani subjekti sukladno važećim propisima, odnosno upisani u Registar udruga Republike Hrvatske ili u drugi odgovarajući registar i imaju registrirano sjedište u Gradu Zagrebu;
2. imaju status udruge ili druge neprofitne organizacije civilnoga društva koje su predvođene mladima starosti od 15 do 24 godine ili organizacije civilnoga društva koje služe mladima (organizacije predvođene odraslima koje podržavaju mlade), škole ili druge obrazovne institucije, sukladno važećim propisima;
3. imaju otvoren bankovni račun na ime organizacije;
4. osoba/e ovlaštene za zastupanje su u mandatu;
5. korisnici/e projekta su građani/ke Grada Zagreba;
6. autori projektne prijave i izvršitelji su najmanje dvije mlade osobe u dobi od 15 do 24 godine; 
7. prijava na javni poziv sadrži sve podatke, dokumentaciju i popunjene obrasce određene javnim pozivom.


5. [bookmark: _Hlk118449790]SADRŽAJ PRIJAVE

Prijava na javni poziv mora sadržavati:

· A1 - Prijavni obrazac ispunjen elektroničkim putem;
· ispunjen i učitan obrazac A2 - Troškovnik projekta; 
· dokaze da su autori projektne prijave i izvršitelji najmanje dvije mlade osobe starosti od 15 do 24 godine;
· dokaz da su podnositelji prijave predvođeni osobom starosti od 15 do 24 godine, odnosno ukoliko je podnositelj prijave predvođen osobama starijim od navedene dobne granice, dokaze iz kojih se može utvrditi da je podnositelj prijave usmjeren u svom radu na podržavanje mladih.

Ukoliko prijava ima manje nedostatke koji ne utječu na sadržaj bitan za ocjenjivanje projekta od prijavitelja će se zatražiti dopunjavanje odnosno ispravljanje prijave potrebnim podacima ili prilozima u roku od 5 radnih dana od dana dostavljanja obavijesti o potrebnoj dopuni ili ispravku prijave. Prijavitelji koji u navedenom roku i na odgovarajući način dostave tražene podatke ili priloge smatrat će se da su podnijeli potpunu prijavu.
 
[bookmark: _Hlk124498465][bookmark: _Hlk118796355] 
6. NAČIN PRIJAVE

Prijava se podnosi isključivo u elektroničkom obliku putem obrasca na poveznici ovdje, a prema na obrascu istaknutim uputama. 

7. ROK PODNOŠENJA PRIJAVE

Rok za podnošenje prijava na javni poziv je zaključno 5. listopada 2026. u 23:59 sati.

	8. RAZMATRANJE PRIJAVA



Provjeru pristiglih prijava obavlja Gradski ured za gospodarstvo, ekološku održivost i strategijsko planiranje.

[bookmark: _Hlk124499657]8.1. Razmatrat će se prijava koja:
·  je potpuna odnosno sadrži sve podatke, dokumentaciju i popunjene obrasce iz točke 5. ovog javnog poziva;
· zadovoljava uvjete iz točke 4. ovog javnog poziva;
· ima neprihvatljive troškove jednake ili manje od 25% ukupnog iznosa prijave.

8.2. U Troškovniku prijave kapitalna ulaganja mogu činiti najviše 50% troškova, a administrativni troškovi prijavitelja najviše 15% ukupnog iznosa projekta. 

Prihvatljivi su sljedeći troškovi:
a) kapitalni troškovi (do 50%)
b) materijal i oprema (kupnja ili najam)
c) troškovi organizacije događanja (najam prostora u kojem se održava događanje, osvježenje)
d) dozvole i odobrenja
e) troškovi prijevoza za provoditelje projekta
f) promotivni materijali
g) naknade za edukaciju i mentorstvo na radionicama s mladima
h) troškovi poticanja na sudjelovanje mladih (naknada ili dnevnice za hranu ili poklon kartice)
i) administrativni troškovi (do 15%).

Nisu prihvatljivi sljedeći troškovi:
a) trošak aktivnosti koje već provodi i financira Grad Zagreb
b) najam i režije za nekretninu u kojoj prijavitelj djeluje i/ili ima svoje sjedište
c) školarine, članarine i stipendije
d) izravna dodjela sredstava fizičkim osobama
e) donacije političkim strankama i drugim organizacijama
f) trošak financiranja drugih kampanja
g) lobiranje ili poticanje na glasanje
h) komercijalne aktivnosti
i) isplata državnih dužnosnika i službenika
j) financiranje događanja i kampanja koje nisu namijenjene mladima
k) dodjeljivanje sredstava drugim organizacijama ili osobama.

8.3. Popis prijava koje ne ispunjavaju uvjete iz točke 8.1. ovog javnog poziva objavit će Gradski ured za gospodarstvo, ekološku održivost i strategijsko planiranje na internetskoj stranici Grada Zagreba u roku osam dana od dana utvrđivanja popisa. 

[bookmark: _Hlk237334143]8.4. Za prijave kod kojih su neprihvatljivi troškovi jednaki ili manji od 25% ukupnog iznosa prijave zatražit će se dopuna sukladno točki 5. javnog poziva, te će se prijava uzeti u procjenjivanje i bodovanje ukoliko nakon dopune nema neprihvatljivih troškova. 
[bookmark: _Hlk124623818]
9. NAČIN PROCJENE PROJEKATA

Projekte koji su zadovoljili uvjete iz ovog javnog poziva procjenjuje i boduje Povjerenstvo za ocjenjivanje prijavljenih projekata na program Youth Climate Action Fund koje osniva i imenuje gradonačelnik posebnim zaključkom.

Kriteriji za procjenu projekata prijavljenih na javni poziv su:
[bookmark: _Hlk21086165]- usklađenost projekta s ciljevima javnog poziva (0 - 10 bodova);
- inovativnost projekta (0 - 10 bodova);
- neposredna društvena korist (0 - 20 bodova);
- usklađenost aktivnosti, troškova i rezultata projekta (0 - 10 bodova);
- posebni kriterij - doprinos ublažavanju odabranog klimatskog izazova (0 - 10 bodova).

Ukupan broj bodova koji projektna prijava može ostvariti je 60.

Procjena i bodovanje projekata provodi se na način kako je prikazano u B1 - Obrascu za bodovanje prijave, a koji je sastavni dio ovog javnog poziva.

Projekti koji prilikom postupka procjenjivanja ne ostvare minimalno 20 bodova neće biti financirani.

Projekti koji prilikom postupka procjenjivanja ostvare 20 i više bodova, rangiraju se sukladno ostvarenim bodovima, redoslijedom od najvišeg prema najnižem, te će im biti odobrena bespovratna financijska sredstva u traženom iznosu prema redoslijedu od najviše rangiranog sve dok se ne iscrpi iznos sredstava planiran za provedbu ovog javnog poziva. 

Nakon provedenog postupka bodovanja, Povjerenstvo za ocjenjivanje prijavljenih projekata na program Youth Climate Action Fund dostavlja gradonačelniku prijedlog odluke o odobravanju i neodobravanju financijskih sredstava s brojem dodijeljenih bodova i iznosom financiranja.

10. NAČIN OBJAVE REZULTATA JAVNOG POZIVA

[bookmark: _Hlk237335067]Odluku o odobravanju i neodobravanju financijskih sredstava donosi gradonačelnik, a objavljuje Gradski ured za gospodarstvo, ekološku održivost i strategijsko planiranje u roku od osam dana od dana donošenja, na internetskoj stranici Grada Zagreba. 

11. [bookmark: _GoBack]POTPISIVANJE UGOVORA O FINANCIRANJU

S podnositeljem prijave kojem su odobrena financijska sredstva Grad Zagreb će potpisati ugovor o financiranju projekta najkasnije 15 dana od dana objave odluke o odobravanju i neodobravanju financijskih sredstava.

[bookmark: _Hlk235797681][bookmark: _Hlk236726720]Ugovorom o financiranju projekta posebno će se urediti obveze korisnika financiranja o namjenskom korištenju dodijeljenih financijskih sredstava, izvještavanju Grada Zagreba o provedbi aktivnosti, ustupanju foto i videomaterijala provedbe aktivnosti za upotrebu na društvenim mrežama Grada Zagreba i Zaklade Bloomberg te druga pitanja koja proizlaze iz Grant Agreement za provedbu programa Youth Climate Action Fund.

12. MODEL PLAĆANJA

Financijska sredstva isplaćuju se jednokratno, na način i u roku određenom ugovorom o financiranju projekta. 

13. OSTALE INFORMACIJE
Bespovratna financijska sredstva koja se dodjeljuju putem ovog javnog poziva moraju biti utrošena do 15. travnja 2027.

Sva pitanja u vezi s ovim javnim pozivom mogu se tijekom trajanja javnog poziva poslati na e-mail: tonko.bogovac@zagreb.hr najkasnije 5 radnih dana prije isteka roka za predaju prijava na javni poziv. Pitanja s pripadajućim odgovorima nalazit će se, tijekom ovog javnog poziva, na web stranici Grada Zagreba, www.zagreb.hr.
Ovaj javni poziv omogućen je zahvaljujući potpori Fonda za klimatsko djelovanje mladih (Youth Climate Action Fund), sponzoriranog projekta organizacije Rockefeller Philanthropy Advisors.
Ovaj javni poziv objavljen je 24. kolovoza 2026. na internetskoj stranici Grada Zagreba www.zagreb.hr. 
